**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Soiya Women's Independent Organisation | | | |
| Adresse | Devdaha 3, Rupandehi Nepal | | | |
| Telefon |  | E-mail |  | |
| Hjemmeside | Soiyablog.wordpress.org | Evt. Facebook, blog, Youtube kanal, Flickr etc. | | https://www.facebook.com/Soiyamahilaswabalambisanstha/ |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og brug af pro-midler?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| *1.1. Formålet med aktiviteten er at komme i dialog med lærere, lærerstuderende og elever på en stor læringsmesse i Bellacentret og formidle det læringsmateriale, vi har udviklet over det sidste halvandet år omkring emnerne: A: Unge i Nepals forhold til krop, sexualitet og grænser. B. ligestilling, køn og uddannelse i Nepal.*  *1.2 Vi har fået mulighed for at få en stand på Danmarks Læringsfestival i Bellacentret d. 4. - 5. marts. Her kommer rigtig mange lærere og også elever og studerende, så det giver os den perfekte mulighed for at få målgruppen i tale.*  *1.3 Aktiviteten er en interaktiv stand på 4 m2, hvor lærerne kan prøve vores website, høre om og stille spørgsmål til det. Vi indsamler også email-adresser, så vi kan kontakte interesserede lærere senere. Standen vil bestå af en række store plancher, der viser hvordan man bruger sitet, samt en computer, så de selv kan prøve. Vi vil også uddele flyers, så de deltagende lærere kan dele med deres kollegaer, som ikke er til stede.*  *1.4 Aktiviteten foregår på dansk.*  *1.5Vi fik i 2018 midler fra FVR til at lave et læringssite, og i 2019 fik vi penge til at lave en podcast med undervisningsmaterialer til, som bliver en del af sitet. Nu har vi så den enestående mulighed for at komme i direkte dialog med målgruppen for sitet (lærere) så de kan blive interessede i at bruge sitet og også elever, som kan prøve materialet og blive klogere på emnerne ligestilling, køn, sexualitet og grænser. Så aktiviteten er i høj grad en integreret del af de formidlingsaktiviteter. vi er i gang med.*  *1.6 Vi var i 2019 på en lignende messe i Århus. Det var der, vi hørte om denne messe. Vi har derfor erfaringer med, at messer er virkelig gode til at møde målgruppen. Vi har også en række erfaringer med, hvilke aktiviteter der er gode, og hvordan de skal udføres. Fx. Vil vi denne gang gøre mere ud af email-liste og flyers, da dette var meget populært, og målrette konkurrencer til elever, da det gav nogle store aha oplevelser sidst, hvorimod de voksne ofte hellere ville snakke. Da aktiviteten foregår i København vil vi desuden være flere på standen, så vi bedre kan gøre flere ting samtidig. Vi har i øvrigt gode erfaringer med festivaler og er gode til at være opsøgende og fordele opgaverne mellem os, så vi får maximal interaction.*  *1.7 som nævnt herover, så har vi tidligere været på en messe for lærere i Århus med stor success (med støtte fra FVR), det var dengang vi hørte om denne messe (som foregår i Bellacentret). Vi havde stor succes med at bruge verdensmålene til at tiltrække publikum og fik dengang at vide, at der manglede materialer om køn, krop og sexualitet. Det var derfor vi nu laver podcasts om dette. Vi havde i første omgang droppet ideen om endnu en læringsmesse, da det var meget dyrt, men da vi nu har fået muligheden for at få standen til halv pris, og da der er interesse og energi i vores 4-mands frivillige arbejdsgruppe, så vil vi gerne prøve messen her. Øvrige læringspunkter er nævnt i 1.6* |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt, for at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| *2.1 Vi skal hver dag tale længere med mindst 10 lærere og også gerne unge hver, og uddele i hvert fald 100 flyere per dag, og skrive i hvert fald 25 emails på vores liste per dag. Vi skal efterfølgende kunne se, at der er i hvert fald 50, som har downloadet vores materiale fra websitet og bruger det i deres undervisning og at minimum 5 lærere bestiller, at vi kommer ud og laver en workshop med deres klasse, så vi også selv får mulighed for at give både elever og lærere vores vinkel på emnerne ligestilling, køn, krop og sexualitet i et udviklingsperspektiv og får mulighed for at vise dem, hvordan verdensmålene kan forstås i praksis.*  *2.2 - 200 uddelte flyers, 50 emails indsamlet, 50 deltagere i konkurrencen, 5 aftaler om workshops, 50 downloads af materialer fra læringssitet (vi har Google analytics installeret). 10 længere dialoger med lærere om emnerne per dag.* |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| *3.1 Vi ønsker at blive klogere på, hvordan vi får flere lærere til at bruge vores læringsmateriale.*  *Vi vil også gerne blive klogere på, hvordan vi kan sikre, at vi har den samme forståelse af formålet med materialet og med foreningens virke (når vi præsenterer det for lærerne.*  *3.2 Vi er fire i arbejdsgruppen, hvoraf tre er i bestyrelsen, disse tre er særligt ansvarlige for at dele. Vi deler normalt med resten af foreningen via nyhedsmails, i vores årsberetning og til generalforsamlingen, og når andre i foreningen eller frivillige med tilknytning til foreningen laver aktiviterer til fordel for foreningens virke.* |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| *4.1 Lærere i udskolingen, særligt de som har dansk og samfundsfag. Det er vigtigt at det fremgår tydeligt af standens plakater, at materialet er til dem (så de ikke går forbi) og at det er gratis.*  *4.2 Alle lærere skal integrere emner om køn, krop og sexualitet i deres undervisning, men vores materiale retter sig først og fremmest mod dansk og samfundsfag, da det er meget rettet mod kulturforståelse og mindre mod biologi og andre naturfag. Der er mangel på materiale på området, så vi kan tilbyde dem noget de mangler.Desuden er det gratis, og det har også stor betydning. Sidst men ikke mindst er der stor interesse for verdensmålene, så det vil vi også fremhæve.*  *4.3 Målgruppen skal blive motiveret til at bruge vores materiale i deres undervisning og til at invitere os ud i deres klasselokale. Så man kan sige, at de dels skal ”lære” at materiale, som tager udgangspunkt i en tredjeverdens vinkel på kendte problematikker (vedr. køn, sexualitet mv.) kan være godt til at få en diskussion i gang med unge i Danmark, og at materiale som vores altså på en gang kan lære de unge om forhold ude i verden og få dem til at reflektere over deres egen situation som kønnede individer.  Målgruppen skal også bruge materialet til at blive bedre til at forstå verdensmålene i praksis.* |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| *5.1 Vores Sydpartner har været med til at lave det materiale, som vi skal præsentere på messen. Det er unge, som deltager i deres aktiviteter, som medvirker i vores materiale og deres medarbejdere, som har tolket og oversat.*  *5.2 Vores materiale lægger vægt på kulturens betydning for sexualitet, familieliv og ligestilling, men også hvordan økonomi og mangelfuld skolegang spiller ind ift. prostitution og tidlige ægteskaber. Vi lægger vægt på at give et nuanceret indtryk af fattigdom, fx at fattigdommen i Nepal er blevet mindre, men at forskellen mellem rige og fattige globalt set er blevet større.*  *5.3: FNs verdensmål er en aktiv del af flere af vores opgaver på det website, som præsenteres på messen, der er også et ”verdensmålsmemory-spil” - derudover har vi planer om at lave en planche med verdensmålene til at hænge op i standen.*  *5.4: Vi vil i dialogen med messedeltagerne lægge vægt på, at vi ikke ser de unge mennesker, som fortæller i vores materiale som ”ofre” men som stærke handlekraftige individer. Materialet i sig selv har også en konstruktiv vinkel i og med, at det i høj grad er de unge selv, som fortæller.* |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| *6.1:*  *1.3.- 3.3: Vi sætter plakater op og får printet. De sidste dele af undervisningsmaterialet pudses af.  (NB! Vi ved godt, at vi måske ikke får svar før 3.3, men vi laver materialet klar til print uanset hvad*  *4.3. - 5.3: Vi deltager i Danmarks Læringsfestival 2020 med en stand på 4m2.*  *6.3 – 15.05: Vi følger op på læringsfestivalen med mails til lærerne, aftaler workshops og tager ud og afholder workshops.*  *6.2: Vi er fire i arbejdsgruppen, som alle arbejder frivilligt.*  *6.3 Der er ikke nogen, som aflønnes.*  *6.4 Vi har en aftale med vores Sydpartner om, at de støtter med eventuelt ekstra-materiale eller spørgsmål der måtte opstå i forbindelse med messen. Vores sydpartner deler eventet med deres medlemmer – særligt den gruppe unge, som har deltaget i materialets tilblivelse.* |
|  |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| *7.1 Aktiviteten bliver formidlet på Facebook inden og mens den foregår. Samt i vores nyhedsbrev og årsrapport. Den vil også blive diskuteret i bestyrelsen.*  *7.2 Primært via Facebook, Instagram og Linkedin.*  *7.3 Vi laver en pressemeddelelse og deler ud til de pressefolk som er mødt op. Vi sender også en pressemeddelelse til bladet Folkeskolen.* |